**На вниманието на кандидат-студентите за прием в магистърски програми**

**във Факултет по педагогика за уч. 2020 /21 г.**

Подаването на документи за кандидатстване за обучение в ОКС „Магистър“ за учебната 2020/2021 г. ще става **изцяло по електронен път на следната платформа – fp.kmk.uni-sofia.bg**

Информация за необходимите за подаване документи можете да намерите тук: <https://www.uni-sofia.bg/index.php/bul/priem/priem_za_obrazovatelno_kvalifikacionna_stepen_magist_r_sled_visshe_obrazovanie/kandidatmagist_rska_kampaniya_2020_2021/pravilnik_za_priem_na_magistri_v_sofijskiya_universitet_sv_kliment_ohridski_za_uchebnata_2020_2021_g/dokumenti_za_kandidatstvane>

**Извадка от ПРАВИЛНИК за приемане на студенти в Софийския университет в „Св. Климент Охридски“ за образователно-квалификационната степен „магистър“ през учебната 2020/2021 година**

Чл. 11 Кандидатстващите за обучение срещу заплащане трябва да имат успех от дипломата за завършено висше образование не по-нисък от Добър. Средният успех се изчислява на базата на средния успех от семестриалните изпити и успеха от държавните изпити.

Чл. 15 (2) Кандидатите могат да се регистрират за класиране в магистърски програми при следните възможности:

1. В съответния факултет като представят следните документи:

1.1. Молба до Ректора по образец. Подадените документи важат едновременно за всички магистърски програми в рамките на един факултет, ако са точно попълнени и кандидатът отговаря на поставените условия.

1.2. Документ за самоличност – представя се само при регистриране на място във факултета, не се изисква и не се прилага копие на този документ.

1.3. Оригинал и копие от дипломата за завършено висше образование. Оригиналната диплома се връща веднага след сверяване с копието. Кандидатите трябва да са завършили акредитирани висши училища.

1.4. В случай че издаването на дипломата за висше образование е предстоящо, кандидатът подава академична справка-оригинал (или нотариално заверено копие), в която да са отразени средният успех от семестриалните изпити с хорариума на часовете по отделните дисциплини и успехът от държавните изпити;

1.5. За кандидати, завършили Софийския университет „Св. Климент Охридски“, на които издаването на дипломата за висше образование е предстоящо, се допуска да представят уверение или работен вариант на приложението на дипломата, издадени от отдел „Студенти“ към факултета;

1.6. Записани студенти по т. 1.4. и 1.5. са задължени да представят диплома за висше образование веднага след получаването й.

1.7. Лица, придобили в чужбина образователно-квалификационна степен на висше образование, признато по законодателството на съответната държава, могат да кандидатстват за обучение в магистърската степен, след като са преминали процедура по признаване на образованието от Софийския университет. Кандидати, непреминали процедурата, не се допускат до участие в конкурса.

1.8. Документ за платена такса за участие в конкурса в размер на 30 лв. за един изпит и по 30 лв. за всеки следващ изпит. Такса в размер на един изпит заплащат и кандидатстващите без конкурсен изпит.

1.9. От такса за кандидатстване се освобождават: лица с трайни увреждания и намалена работоспособност 70 и над 70 на сто; военноинвалиди и военнопострадали; кръгли сираци (до 26-годишна възраст) и майки с три и повече деца.

1.10. Внесена такса за участие в конкурса не се възстановява.

**2. Онлайн регистрация – подаване на документи и създаване на профил в електронизирана система за регистрация и класиране на съответния факултет.**

**2.1. Достъпът до електронизираната система изисква регистрация на кандидатите чрез валидни лични данни и валиден адрес на електронната поща.**

**2.2. При кандидатстване изцяло по електронен път кандидатите прикачват електронно копия на изискуемите документи.**

**2.3. Плащането на таксата при онлайн регистрация е само по указания в системата начин**

**2.4. За успешно завършена регистрация се счита такава, при която системата генерира входящ номер.**

**2.5. Право на участие в класирането се придобива след успешно извършена регистрация и получен от системата кандидатмагистърски входящ номер.**

**Важни дати!**

Подаване на документи**: от 15.08 до 28.09. вкл.**

Конкурсен изпит /Събеседване с кандидатите по магистърски програми: **30.09. г., 9.00 ч.**

Информация за начина на събеседване по магистърски програми ще бъде достъпна на сайта на ФП след **1.09.2020 г.**

Обучението е само платено. Годишната такса се заплаща на две равни вноски в началото на всеки семестър.